Πρώτος  χρόνος Ομπάμα: Ελλάδα/Ομογένεια
Εκτιμήσεις του Πρέσβη στην Ουάσιγκτον Βασίλη Κασκαρέλη και του βουλευτή John Sarbanes
Η εγκαθίδρυση του Μπαράκ Ομπάμαστον Λευκό Οίκο πριν από έναν χρόνο είχε προκαλέσει μεγάλο ενθουσιασμό σε όλοτον κόσμο, ιδιαίτερα στην Ευρώπη, η οποία στήριξε πάνω του πολλές ελπίδες γιαβελτίωση της διατλαντικής συνεργασίας, προώθηση της ειρήνης και συγκράτηση τωνκλιματικών αλλαγών. Αλλά, όπως φαίνεται, ο ενθουσιασμός αυτός έχει τώρα κάπωςμειωθεί. Το ζεύγος Ομπάμα επέσυρε πλήθη κιεπευφημίες όπου εμφανίζονταν. Οι Ευρωπαίοι τους υποδέχονταν σαν να ήταν αστέριατου Χόλλυγουντ ή ροκάδες. Ο ΜπαράκΟμπάμα είχε γίνει για πολλούς σύμβολο ελπίδας. Ο ομογενής John Sarbanes, Γιάννης Σαρμπάνης κατά το Ελληνικότερο, απότην Πολιτεία Μαίρυλαντ, αναδείχτηκε για μια δεύτερη βουλευτική θητεία, στιςίδιες εκλογές με τον Μπαράκ Ομπάμα και με το ίδιο ψηφοδέλτιο. Κατά την έκφραση τουΕλληνοαμερικανού νομοθέτη: «Από την αρχή εκδηλώθηκε η προσδοκία, που νομίζω πωςο Πρόεδρος ικανοποίησε, ότι θα ασκούσε εξωτερική πολιτική με διάλογο καισυνδιαλλαγή αντί των μεθόδων του προκατόχου του. Η προσδοκία προκάλεσε μεγάλο ενθουσιασμό στοδιεθνές προσκήνιο». Παρόμοια είναι και η διαπίστωσητου Πρέσβη της Ελλάδας στις Ηνωμένες Πολιτείες Βασίλη Κασκαρέλη. Τονσυναντήσαμε στο γραφείο του στην Ουάσιγκτον όπου και μας είπε: «Η εκλογή τουΠροέδρου Ομπάμα επιβεβαίωσε στην πράξη τις προσδοκίες που είχανε δημιουργηθείπροεκλογικά, τόσο καθόσον αφορά τα θέματα εσωτερικού Αμερικανικού ενδιαφέροντοςόσον και καθόσον αφορά τις σχέσεις της Ουάσιγκτον με τις τρίτες χώρες». Η υπόσχεση του Προέδρου Ομπάμαγια στενότερη συνεργασία με τον υπόλοιπο κόσμο του εξασφάλισε το βραβείο ΝόμπελΕιρήνης, μερικούς μόνο μήνες μετά την εγκατάστασή του στον Λευκό Οίκο. Ένα χρόνο αργότερα όμως πολλά προβλήματαπαραμένουν άλυτα. Ο πόλεμος στο Ιράκπλησιάζει στο τέλος του αλλά οι εχθροπραξίες εκεί συνεχίζονται. Οι Ηνωμένες Πολιτείες στέλνουν πρόσθεταστρατεύματα στο Αφγανιστάν και ζητούν από το ΝΑΤΟ να κάνει το ίδιο. Το Ιράν καιη Βόρεια Κορέα δεν δείχνουν προθυμία να εγκαταλείψουν τις πυρηνικές φιλοδοξίεςτους. Και η διάσκεψη της Κοπεγχάγης γιατο κλίμα ελάχιστα πράγματα πέτυχε. Όλααυτά μείωσαν τον ενθουσιασμό που επικρατούσε πέρσι τέτοιες μέρες. Ο Γιάννης Σαρμπάνης πιστεύει πωςαυτό έπρεπε να αναμένονταν. Όπως επεξήγησε:«Οι προσδοκίες της εκλογής Ομπάμα ήταν υπερβολικά ψηλές. Σε τέτοιες περιπτώσεις ακολουθεί πάντα μιαπερίοδος προσγείωσης. Θα χρειαστεί τώρασκληρή δουλειά και αποφασιστικότητα για να αντιμετωπιστούν αποτελεσματικά οικάθε λογής προκλήσεις». Πως όμως επέδρασε η προεδρίαΟμπάμα στις σχέσεις των Ηνωμένων Πολιτειών με την Ευρώπη και τι εμπειρία είχε ηΕλλάδα στις συναλλαγές της με την σημερινή Αμερικανική κυβέρνηση; Να πωςαπάντησε στο ερώτημα ο Πρέσβης της Ελλάδας στις ΗΠΑ Βασίλης Κασκαρέλης. «Ήδη μέσα στον πρώτο χρόνοπαρουσιάστηκε μια αναβάθμιση των σχέσεων με την Ευρώπη, με τους Νατοϊκούςσυμμάχους και ιδιαίτερα όσον αφορά την Ελλάδα δόθηκε η ευκαιρία να υπάρξει μιαστενή συνεργασία στο πλαίσιο του γενικότερου Ευρωπαϊκού ενδιαφέροντος,δεδομένου ότι, όπως γνωρίζετε, η Ελλάδα είχε την προεδρία του ΟΑΣΕ κατά το2009. Έτσι μας δόθηκε η ευκαιρία νασυνεργαστούμε σε θέματα πολύ σημαντικά τόσο για την Ευρώπη όσο και για τηνΑμερική, όπως ήτανε οι σχέσεις με την Ρωσία». Κατά τον Γιάννη Σαρμπάνη εκτόςαπό τηνγενική πολιτική Ομπάμα γιαδιάλογο και συνδιαλλαγή με συμμάχους καλό για την Ελλάδα είναι και κάτι άλλοπου έγινε κατά το τελευταίο δωδεκάμηνο στην Ουάσιγκτον. Το περιέγραψε ως εξής:«Σε θέσεις-κλειδιά της Αμερικανικής κυβέρνησης έχουμε σήμερα άτομα με άριστεςγνώσεις σε θέματα που ενδιαφέρουν την Ελλάδα και τις ΗΠΑ. Ο διορισμός τους σε αυτές τις θέσεις υπόσχεταιότι θα επιδειχτεί ευαισθησία στις Ελληνικές ανησυχίες». Τι περιμένει η Ελλάδα από τονδεύτερο χρόνο της Προεδρίας Ομπάμα; Πρέσβης Βασίλης Κασκαρέλης: «Το2010 περιμένουμε μία περαιτέρω αναβάθμιση των σχέσεων και του επιπέδουσυνομιλιών με την Ουάσιγκτον, δεδομένου ότι μέσα στους επόμενους μήνες πρόκειταινα πραγματοποιηθεί μια επίσκεψη του νέου Έλληνα πρωθυπουργού κυρίου Παπανδρέου στηνΟυάσιγκτον και μέσα στον επόμενο μήνα ή δίμηνο η επίσκεψη του ΑναπληρωτήΥπουργού Εξωτερικών. Ευελπιστούμε ότι θαβάλουμε τις σχέσεις μας σε ένα νέο επίπεδο διευρύνοντας την ατζέντα τωνΕλληνοαμερικανικών συνομιλιών προς όφελος και των δύο χωρών». Βουλευτής John Sarbanes:«Προσβλέπουμε η αναπτυσσόμενη σχέση μεταξύ του νέου Πρωθυπουργού της Ελλάδας κ.Παπανδρέου και του Προέδρου Ομπάμα να ενισχυθεί, ίσως με μια επίσκεψη τουπρώτου στην Ουάσιγκτον αργότερα φέτος. Τα θέματα που ενδιαφέρουν εμάς πουαπαρτίζουμε την κοινοβουλευτική ομάδα προώθησης Ελληνικών ζητημάτων στοΑμερικανικό Κογγρέσο θα τύχουν δέουσας προσοχής κι ευαίσθητου χειρισμού απόεμπειρογνώμονες της κυβέρνησης των ΗΠΑ» Συνοπτικά, οι αναλυτές φαίνεταινα συμφωνούν ότι κατά τον πρώτο χρόνο του Μπαράκ Ομπάμα στην προεδρία έγινε μιακαλή αρχή και πως μέσα στον δεύτερο χρόνο θα πρέπει να αναμένουμε πολλά από ταπρογράμματά του να καρποφορήσουν.